ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்துகள்: தமிழகம் உள்ளிட்ட 14 மாநிலங்களில் ஒருங்கிணைந்த சாலை விபத்து தரவுத்தளம்.
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
அதிக வேகம், கைபேசி பயன்பாடு, போதையில் வாகனம் ஓட்டுதல், அதிக சுமை ஏற்றிய வாகனம், வாகன நிலை, மோசமான வெளிச்சம், சிவப்பு விளக்கு குறைபாடு, முந்திச் செல்வது, உள்ளாட்சி அமைப்புகளின் அலட்சியம், வானிலை போன்ற பல காரணங்களால் சாலை விபத்துக்கள் ஏற்படுகின்றன.
ஓட்டுநரின் தவறு, தவறான பக்கத்தில் வாகனம் ஓட்டுதல், சாலை குறைபாடு, வாகனத்தின் குறைபாடு, சைக்கிள் ஓட்டுபவரின் தவறு, பாதசாரிகளின் தவறு போன்றவையும் விபத்துகளுக்கான காரணங்கள் ஆகும்.
சாலை பொறியியல் காரணமாக ஏற்படும் விபத்துகள் குறித்த தனி தரவு/பதிவு எதுவும் பராமரிக்கப்படவில்லை. மேலும், கிடைக்கப்பெற்றுள்ள தரவுகளின்படி, 2019 முதல் 2020 வரையிலான காலகட்டத்தில் பள்ளங்களால் ஏற்படக்கூடிய மொத்த சாலை விபத்துகளின் எண்ணிக்கை 2019-ல் 4775 ஆகவும் 2020-ல் 3564 ஆகவும் உள்ளது.
ஒருங்கிணைந்த சாலை விபத்து தரவுத்தளத்தை அமைச்சகம் செயல்படுத்தி வருகிறது, ராஜஸ்தான், உத்தரப் பிரதேசம், மத்தியப் பிரதேசம், மகாராஷ்டிரா, கர்நாடகா, தமிழ்நாடு, சத்தீஸ்கர், தெலுங்கானா, ஒடிசா, மிசோரம், புதுச்சேரி, மேகாலயா, கோவா மற்றும் கேரளா ஆகிய பதினான்கு மாநிலங்களில் இது ஏற்கனவே செயல்படுத்தப்பட்டுள்ளது. அனைத்து மாநிலங்களுக்கும் இது விரிவுபடுத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782178
சிறப்பு சேவைகள் மற்றும் கட்டுரைகள்
ஹட்கோவின் 2019-2020-ஆம் ஆண்டில் நிகர லாபத்தில் 45 விழுக்காடு வளர்ச்சி
வீட்டு வசதி மற்றும் நகர்ப்புற வளர்ச்சி நிறுவனமான ஹட்கோ தனது பொன்விழா ஆண்டான 2019-20-ல், நிகர லாபத்தில் 45 விழுக்காடு வளர்ச்சியை எட்டி, சிறப்பான சாதனை புரிந்திருப்பதாக ஹட்கோவின் தலைவரும் நிர்வாக இயக்குநருமான திரு எம் நாகராஜ் தெரிவித்துள்ளார். 2019-20-ஆம் ஆண்டுக்கான நிதிநிலை முடிவுகளை வெளியிட்ட அவர், 2019-20-ல் நிகர லாபம் ரூ.1,708.42 கோடியை எட்டி இதுவரை எட்டப்படாத சாதனையை படைத்திருப்பதாகவும், அவர் கூறியுள்ளார். 2018-19-ன் நிகர லாபம் ரூ.1,180.15 கோடி மட்டுமே.
2018-19-ல் ரூ.10,955.77 கோடியாக இருந்த ஹட்கோவின் நிகர மதிப்பு, 2019-20-ல் 13 விழுக்காடு வளர்ச்சி அடைந்து ரூ.12,343.49 கோடியை எட்டியுள்ளது. நிகர மொத்த வருவாயும், 35 விழுக்காடு வளர்ச்சியடைந்து ரூ.7,571.64 கோடியாக உள்ளது, 2018-19-ல் இந்தத் தொகை ரூ.5,591.22 கோடி மட்டுமே.
பங்குதாரர்களுக்கு, இதுவரை இல்லாத உயர்ந்த அளவான, ஒரு பங்குக்கு ரூ.3.10 என்ற விகிதத்தில் ஈவுத்தொகை வழங்குவதற்கு ஹட்கோ வாரியம் ஒப்புதல் அளித்திருப்பதாக ஹட்கோவின் இயக்குநர்  திரு டி குகன் தெரிவித்துள்ளார். இந்த ஆண்டு மார்ச்சில் அளிக்கப்பட்ட இடைக்கால ஈவுத்தொகையான, ஒரு பங்குக்கு ரூ.0.75-ம் இதில் அடங்கும். இந்த நிறுவனம் பரிந்துரைத்த மொத்த ஈவுத்தொகை ரூ.620.59 கோடி ஆகும். கடந்த ஆண்டு இது ரூ.165.16 கோடி மட்டுமே.
ஹட்கோவின் நிகர வாராக்கடன் 0.19 விழுக்காடு, இது, இதுவரை இல்லாத அளவில் குறைவான விகிதமாகும். 2019-20-ல் ஹட்கோ நிறுவனம், பிரதமரின் வீட்டு வசதித்திட்டம் , விரைவுச் சாலைகள் மற்றும் குடிநீர் விநியோகத் திட்டங்களுக்கு நிதி ஒதுக்க அதிக முக்கியத்துவம் அளித்தது. இந்தத் தகவலை புதுதில்லியில் உள்ள ஹட்கோ அலுவலகம் வெளியிட்ட செய்திக் குறிப்பு தெரிவிக்கிறது.
---
(Visitor Counter : 96
சுகாதாரம் மற்றும் குடும்ப நலத்துறை அமைச்சகம்
சுமார் 2 மாதங்களுக்குப் பிறகு: தினசரி கொவிட் பாதிப்பு 1.20 லட்சமாகப் பதிவு
சுமார் இரண்டு மாதங்களுக்குப் பிறகு, இந்தியாவில் கொரோனா தொற்றினால் கடந்த 24 மணி நேரத்தில் பாதிக்கப்பட்டோரின் எண்ணிக்கை 1,20,529 ஆகக் குறைந்துள்ளது. இதையடுத்து, தொடர்ந்து 9-வது நாளாக அன்றாட புதிய பாதிப்புகள் இரண்டு லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்குத் தற்போது சிகிச்சை பெறுவோரின் எண்ணிக்கை தொடர்ந்து கணிசமாக சரிந்து, தற்போது 15,55,248 ஆக உள்ளது. இது, நாட்டில் ஏற்பட்ட மொத்த பாதிப்பில் வெறும் 5.42 சதவீதமாகும். இந்த எண்ணிக்கை 5-வது நாளாக 20 லட்சத்திற்கும் குறைவாக ஏற்பட்டுள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 80,745 சரிந்துள்ளது.
தொடர்ந்து 23-வது நாளாக புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 1,97,894 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விட கூடுதலாக 77,365 பேர் குணமடைந்தனர்.
இதுவரை மொத்தம் 2,67,95,549 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 93.38 சதவீதமாக அதிகரித்துள்ளது.
கடந்த 24 மணி நேரத்தில் 20,84,421 பரிசோதனைகளும், இந்தியாவில் இதுவரை மொத்தம் 36,11,74,142 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 6.89 சதவீதமாகவும், தினசரி தொற்று உறுதி வீதம் 5.78 சதவீதமாகவும் பதிவாகியுள்ளது. தொடர்ந்து 12 நாட்களாக இந்த எண்ணிக்கை 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தின் கீழ் இதுவரை 22.78 கோடி தடுப்பூசிகளும், கடந்த 24 மணி நேரத்தில் 36,50,080 தடுப்பூசிகளும் செலுத்தப்பட்டுள்ளன.
இன்று காலை 7 மணிக்குக் கிடைத்த முதற்கட்ட தகவலின்படி மொத்தம் 32,00,677 முகாம்களில் 22,78,60,317 தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1724611
மத்திய அமைச்சரவை
சுற்றுசூழல் ஒத்துழைப்பு துறையில் இந்தியா - பின்லாந்து இடையேயான ஒத்துழைப்பு ஒப்பந்தத்திற்கு மத்திய அமைச்சரவை ஒப்புதல்
சுற்றுசூழல் ஒத்துழைப்பு துறையில் இந்தியா - பின்லாந்து இடையேயான ஒத்துழைப்பு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சுற்றுச்சூழல் பாதுகாப்பு, இயற்கை வளங்களின் மேலாண்மை ஆகிய துறைகளில் இரு நாடுகளுக்கும் இடையே நெருக்கமான மற்றும் நீண்ட கால ஒத்துழைப்பை ஏற்படுத்தவும், ஊக்குவிக்கவும் இந்த ஒத்துழைப்பு ஒப்பந்தம் வழிவகுக்கும். இது இரு நாடுகளின் சட்ட விதிகளை கருத்தில் கொண்டு சமபங்கு, பரஸ்பர பரிமாற்றம் மற்றும் பரஸ்பர நன்மைகள் ஆகியவற்றை அடிப்படையாகக் கொண்டு இந்த ஒப்பந்தம் செயல்படுத்தப்படும்.
சிறந்த சூழல் பாதுகாப்பு, சிறந்த பாதுகாப்பு, பருவநிலை மாற்றத்தில் சிறந்த மேலாண்மை, வன விலங்குகள் பாதுகாப்பு ஆகியவற்றில் நவீன தொழில்நுட்பங்கள் மற்றும் சிறந்த நடைமுறைகளை இந்த ஒப்பந்தம் கொண்டுவரும் என்று எதிர்பார்க்கப்படுகிறது.
இந்த ஒத்துழைப்பு ஒப்பந்தத்தின் அடைப்படையில் கீழ்கண்ட துறைகளில் ஒத்துழைப்பு ஏற்படுத்தப்படும்:
- காற்று மற்றும் நீர் மாசுபாடு தடுப்பு மற்றும் சுத்திகரிப்பு, மாசுபடுத்தப்பட்ட மண்ணை சரிசெய்தல்
- அபாயகரமான கழிவுகள் உட்பட்ட கழிவுகள் மேலாண்மை மற்றும் கழிவுகளில் இருந்து எரிசக்தி உற்பத்திசெய்யும் தொழில்நுட்பங்கள்
- மறுசுழற்சி பொருளாதாரம், கரியமிலம் குறைவான தீர்வுகள், வனங்கள் உள்ளிட்ட இயற்கை வளங்களின் நிலையான மேலாண்மை
- பருவநிலை மாற்றம்
- சுற்றுசூழல் மற்றும் வன கண்காணிப்பு மற்றும் தரவு மேலாண்மை
- கடல் மற்றும் கரையோர வளங்கள் பாதுகாப்பு
- கடல் / கடல் தீவுகளில் ஒருங்கிணைந்த நீர் மேலாண்மை
- இருதரப்பும் இனணந்து முடிவுசெய்யும் பிற துறைகள்
சிறப்பு சேவைகள் மற்றும் கட்டுரைகள்
மதிப்புமிக்க பிலிப் சி ஜெசப் சர்வதேச சட்ட விவாத நீதிமன்ற போட்டி - இந்தியா மற்றும் ஆசியா பிராந்திய சுற்றுகள் 2021-ல் தமிழ்நாடு டாக்டர் அம்பேத்கர் சட்ட பல்கலைக்கழகம் முதலிடம்
மதிப்புமிக்க பிலிப் சி ஜெசப் சர்வதேச சட்ட விவாத நீதிமன்ற போட்டி -இந்தியா மற்றும் ஆசியா பிராந்திய சுற்றுகள் 2021, கடந்த பிப்ரவரி மாதம் நடந்தது. இதில் தமிழ்நாடு டாக்டர் அம்பேத்கர் பல்கலைக்கழகத்தின் சீர்மிகு சட்டப்பள்ளி மாணவர்கள் திருமிகு.ஹதா சயீத், திரு.ஹரிகிருஷ்ணா பழனியப்பன், திருமிகு.மீனாட்சி அண்ணாமலை, திருமிகு.சோனு மேத்தா, திரு.சுவேதன் ஆகியோர் அடங்கிய குழு முதலிடம் பிடித்தது. நாடு முழுவதும் மற்றும் ஆசிய கண்டத்தில் இருந்து கலந்து கொண்ட 50 குழுக்களில் இவர்கள் முதலிடம் பிடித்தனர்.
இந்தியா மற்றும் ஆசியாவில் உள்ள பல சட்டப் பள்ளி குழுக்களுடன் போட்டியிட்டு, ஐ.நா மற்றும் சர்வதேச சட்டத்துறை நிபுணர்களால் தேர்வு செய்யப்பட்டு முதல்கட்ட சுற்றில் இவர்கள் முதல் இடத்தையும், ஒட்டு மொத்த சுற்றில் 3வது இடத்தையும் இந்தக் குழு பிடித்தது. ஆசியா முழுவதும் 100 பேர் கலந்து கொண்ட பேச்சுப்போட்டியில் திரு ஹரிகிருஷ்ணன் பழனியப்பன் 2வது இடத்தை பிடித்தார்.
இந்த குழுவில் இறுதியாண்டு மற்றும் அதற்கு முந்தைய ஆண்டு மாணவர்கள் பங்கேற்றனர். பல்கலைக்கழகத்தில், இவர்கள் விவாதத்தில் மிகவும் திறமையானவர்களாகக் கருதப்படுகின்றனர். இவர்கள் அனைவரும் முதல் தலைமுறை சட்ட மாணவர்கள். தங்கள் ஆர்வத்தை புதுப்பித்து கொள்வதில் நம்பிக்கையுள்ள இவர்கள், வெளிச்சத்தை நோக்கி முன்னேறுபவர்கள்.
இந்த விவாதப் போட்டி 2020ம் ஆண்டு ஏப்ரல் மாதமே தொடங்கியது. இவர்கள் தேசிய அளவில், சர்வதேச அளவில் பல சுற்றுகளைக் கடக்க வேண்டியிருந்தது. கொவிட் ஊரடங்குக்கு இடையிலும், இந்தக் குழு அதிக முயற்சிகள் எடுத்து வென்றுள்ளது. இதற்காக இவர்கள் தங்கள் பேராசிரியர்களையும், மூத்த மாணவர்களையும் சந்தித்துப் பேசி அவர்களின் ஆதரவையும் பெற்றனர். எங்களின் வெற்றிக்கு, சுயமாக கற்றதும் ஒன்று என இந்தக் குழு கூறியுள்ளது.
கிட்டத்தட்ட 10 ஆண்டுகளுக்குப்பிறகு, தென்னிந்தியாவிலிருந்து ஒரு சட்டப்பள்ளி குழு, இந்தியாவின் சார்பில் மதிப்பு மிக்க ஜெசப் போட்டியில் பங்கேற்றுள்ளது. இது உலகக் கோப்பை விவாத போட்டியாகக் கருதப்படுகிறது. இந்த பிரபலப் போட்டியில் பேச்சு போட்டிக்கான விருதை, சீர்மிகு சட்டப்பள்ளி பெற்றது இதுவே முதல் முறை. விவாதப் போட்டிகள் தொடர்ந்து நடைபெறுகின்றன. தற்போது இந்தக் குழு, உலகளவிலான போட்டிகளில் இந்தியாவின் பிரதிநிதியாக உள்ளது. இது சாதிக்க விரும்பும் ஒவ்வொரு சட்ட மாணவர்களுக்கு நிச்சயமாக ஊக்கமளிக்க கூடியது என தமிழ்நாடு டாக்டர் அம்பேத்கர் சட்ட பல்கலைக்கழகத்தின் மக்கள் தொடர்பு அதிகாரி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
குறு சிறு மற்றும் நடுத்தர தொழில் துறை அமைச்சகம்
மூன்றாவது சர்வதேச சிறு,குறு தொழில் நிறுவனங்கள் மாநாடு புது தில்லியில் மார்ச் 19 முதல் 21 வரை நடைபெறும்
3வது சர்வதேச சிறு,குறு தொழில்நிறுவனங்கள் மாநாட்டுக்கு மத்திய சிறு, குறு மற்றும் நடுத்தரத் தொழில் நிறுவனங்கள் அமைச்சகம் மற்றும் வெளியுறவு அமைச்சகம், இந்திய SME மன்றம் ஆகியவை இணைந்து ஏற்பாடு செய்துள்ளன. முக்கிய பங்குதாரர் மாநிலமாக மத்தியப் பிரதேசமும், உத்தரப்பிரதேச மாநிலம் இணை பங்குதாரராகவும் இதில் பங்கேற்கின்றன. இந்த மாநாடு மார்ச் 19 முதல் 21 வரை புது தில்லியில் நடைபெறுகிறது.
மத்திய குறு, சிறு, நடுத்தர தொழில் நிறுவனங்கள் துறை அமைச்சர் திரு நாராயண் ரானே, சிறப்பு விருந்தினராகக் கலந்து கொள்கிறார். இணையமைச்சர் திரு பானு பிரதாப் சிங் வர்மா, வெளியுறவு துறை இணையமைச்சர் டாக்டர் ராஜ்குமார் ரஞ்சன் சிங், மற்றும் மாநில அமைச்சர்கள், மூத்த அதிகாரிகள் இதில் கலந்து கொள்கின்றனர்.
இந்த ஆண்டு மாநாட்டில், 1500-க்கும் மேற்பட்ட தொழில்நிறுவனங்கள் பங்கேற்கும் என எதிர்பார்கப்படுகிறது. தூய்மை தொழில்நுட்பம் மற்றும் பசுமை எரிசக்தி, உற்பத்தி, சேவைத் துறை, வேளாண் உணவு பதப்படுத்துதல் மற்றும் வேளாண் செயல்பாட்டுத்துறை ஆகியவற்றில் இந்த ஆண்டு மாநாடு முக்கிய கவனம் செலுத்தும்.
MSME-க்களுக்கான நிலையான சுற்றுச்சூழல் அமைப்புகளை உருவாக்குவதற்கும், உலகளாவிய மதிப்பு சங்கிலிகளில் அவற்றை ஈடுபடுத்துவதற்கும் ஏற்ற வகையில் பல குழு விவாதங்கள் இதில் இடம்பெறும்.
----
AD/PKV/KPG
(Visitor Counter : 77
பழங்குடியினர் நலத்துறை அமைச்சகம்
உலக அரிவாள் செல் தினத்தையொட்டி அரிவாள் செல் நோய்க் குறித்த பயிலரங்கிற்கு காணொலிக் காட்சி வாயிலாக மத்திய பழங்குடியின நலத்துறை அமைச்சர் திரு அர்ஜூன் முண்டா தலைமை வகித்தார்
உலக அரிவாள் செல் தினம் கடைப்பிடிக்கப்பட்டதையொட்டி, புதுதில்லியில் தேசிய பழங்குடியின ஆராய்ச்சிக் கழகம் ஏற்பாடு செய்திருந்த அரிவாள் செல் நோய் குறித்த பயிலரங்கிற்கு காணொலிக் காட்சி வாயிலாக மத்திய பழங்குடியின நலத்துறை அமைச்சர் திரு அர்ஜூன் முண்டா தலைமை வகித்தார்.
அரிவாள் செல் நோய் என்பது மரபு ரீதியாக இந்தியாவில் உள்ள பழங்குடியின மக்கள் 86 பேரில் ஒருவருக்கு பரவுகிறது. ரத்த சிவப்பு அணுக்களில் உள்ள ஹீமோகுளோபினை இந்நோய் பாதிப்படையச் செய்கிறது. இதனால் ரத்தத்தில் ஆக்ஸிஜனை எடுத்துச் செல்லும் ஹீமோகுளோபின் பணியில் தொய்வு ஏற்படுகிறது. இந்நோயை முன்னரே கண்டறிந்து உடனடியாக சிகிச்சை அளிப்பதன் விளைவாக நோயாளியின் உயிரைக் காக்க முடியும். இந்நோயை முற்றிலுமாக களைவது நாட்டின் பொது சுகாதாரத் தன்மைக்கு உகந்ததாக அமையும்.
-----
SM/IR/KPG/KRS
((Visitor Counter : 65
பிரதமர் அலுவலகம்
அமிர்த நீர் நிலைகள் இயக்கத்திற்குப் பிரதமர் பாராட்டு
அமிர்த நீர் நிலை இயக்கத்திற்குப் பாராட்டு தெரிவித்துள்ள பிரதமர் திரு நரேந்திர மோடி, நாடு முழுவதும் விரைவாகக் கட்டப்படும் அமிர்த நீர்நிலைகள் அமிர்த காலத்திற்கான நமது உறுதிப்பாடுகளில் புதிய சக்தியை நிரப்ப உள்ளது.
மத்திய நீர் வளத்துறை அமைச்சர் திரு கஜேந்திர சிங் ஷெகாவத் வெளியிட்டுள்ள ட்விட்டர் பதிவில், 40 ஆயிரத்திற்கும் மேற்பட்ட அமிர்த நீர்நிலைகள் நாட்டிற்கு அர்ப்பணிக்கப்பட்டுள்ளதாகத் தெரிவித்தார். ஆகஸ்ட் 15, 2023-க்குள் 50 ஆயிரம் அமிர்த நீர்நிலைகள் கட்ட இலக்கு நிர்ணயிக்கப்பட்டுள்ளதாகக் கூறியுள்ளார்.
மத்திய அமைச்சரின் ட்விட்டர் பதிவுக்கு பிரதமர் கூறியிருப்பதாவது; "வாழ்த்துக்கள் பல! நாடு முழுவதும் விரைவாகக் கட்டப்படும் அமிர்த நீர்நிலைகள், அமிர்த காலத்திற்கான நமது உறுதிப்பாடுகளில் புதிய சக்தியை உருவாக்க உள்ளது."
பாதுகாப்பு அமைச்சகம்
லைஃப் இயக்கப்பணிகளில் இந்திய கப்பற்படை
உலக சுற்றுச்சூழல் தினமான இன்று, சுற்றுச்சூழல் பாதுகாப்பு உணர்வுடன் வாழ்க்கை முறையை மேற்கொள்வதன் அவசியத்தை வலியுறுத்தும்  லைஃப் இயக்க நடவடிக்கைகள் அனைத்துக் கப்பற்படை பிரிவுகளிலும், குடியிருப்புப் பகுதிகளிலும் மேற்கொள்ளப்பட்டன. இயற்கையுடன் இணக்கமான நீடித்த வாழ்க்கை என்பது இதன் நோக்கமாகும்.
தொலையுணர்வு கருவிகள், தானியங்கி கட்டுப்பாட்டுக் கருவிகள் போன்றவற்றின் பயன்பாடு மூலம் எரிசக்தியை சேமித்தல், மின்சார வாகனங்களை வலியுறுத்துதல், மோட்டார் பயன்பாடு இல்லாத நாள் அனுசரித்தல் மூலம் வாகன மாசினைக் குறைத்தல், மிதிவண்டியை எவரும் பயன்படுத்தும் முறையில் பொதுவான பகிர்தல் முறை, தண்ணீர் சேமிப்பு நடைமுறைகளை விரிவுபடுத்துதல், பயன்பாட்டில் இல்லாத பொருட்களை சேகரித்து உரிய மையங்களில் ஒப்படைத்தல் போன்ற செயல்களுக்கும் கப்பற்படையினர் முன்னுரிமை அளிக்கின்றனர். 2022-23-ல் மொத்தம் 5,24,820 மரக்கன்றுகள் நடப்பட்டு சுமார் 11,500 டன் கரியமில வாயு மாசு தடுக்கப்பட்டுள்ளது.
தூய்மை இந்தியா இயக்கம் என்ற தொலைநோக்குப் பார்வையை மனதில் கொண்டு இந்திய கப்பற்படை நாடு முழுவதும் கடலோரப்பகுதிகளில் தூய்மை இயக்கத்தை மேற்கொண்டு வருகிறது. இதற்காக ஒவ்வொரு மாதமும் ஒருநாள் ஒதுக்கப்பட்டு, கடலோரப்பகுதிகள், நீர்நிலைகளின் அருகில் உள்ள பகுதிகள் தூய்மை செய்யப்படுகின்றன. கடந்த ஆண்டு இந்த செயல்கள் மூலம் 58 கடற்கரைகள் மற்றும் 2100 கி.மீ. கடலோரப் பகுதிகளில் சுமார் 78,700 கிலோ கிராம் பிளாஸ்டிக் கழிவுகள் அப்புறப்படுத்தப்பட்டுள்ளன.
சுற்றுச்சூழல் குறித்த பொறுப்புணர்வுடன் சுற்றுச்சூழலுக்கு உகந்த வாழ்க்கை முறைப் பற்றி உறுதி ஏற்பு நிகழ்வு, பெருந்திரளான உழைப்பு தானம், சைக்கிளத்தான், வாக்கத்தான் போன்ற பல்வேறு நிகழ்வுகளுக்கு தொடர்ச்சியாக கப்பற்படை ஏற்பாடு செய்கிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1929922
ரெயில்வே அமைச்சகம்
மேற்கு சரக்கு வழித்தடத்தில் ரேவாரி-மதார் பிரிவை பிரதமர் திரு நரேந்திர மோடி இன்று நாட்டுக்கு அர்ப்பணித்தார்
மேற்கு பிரத்யேக சரக்கு வழித்தடத்தில் பிரதமர் திரு நரேந்திர மோடியால் இன்று நாட்டுக்கு அர்ப்பணிக்கப்பட்ட ரேவாரி-மதார் பிரிவு நாட்டின் பொருளாதார வளர்ச்சியில் ஒரு திருப்புமுனையாக இருக்கப் போகிறது.
இந்திய பிரத்யேக சரக்கு வழித்தட நிறுவனத்தால் மேற்கு பிரத்யேக சரக்கு வழித்தடம்  மற்றும் கிழக்கு பிரத்யேக சரக்கு வழித்தடம்  கட்டமைக்கப்பட்டு வருகின்றன.
லூதியானவிற்கு  அருகிலுள்ள சாஹ்னேவாலில் தொடங்கும் கிழக்கு பிரத்யேக சரக்கு வழித்தடம், பஞ்சாப், ஹரியானா, உத்தரப் பிரதேசம், பிகார், ஜார்கண்ட் வழியாக மேற்கு வங்கத்தில் உள்ள தன்குனி வரை செல்கிறது.
உத்தரப் பிரதேசத்தில் உள்ள தாத்ரியை மும்பையில் உள்ள ஜவகர்லால் நேரு துறைமுகத்துடன் இணைக்கும் மேற்கு பிரத்யேக சரக்கு வழித்தடம், உத்தரப் பிரதேசம், ஹரியானா, ராஜஸ்தான், குஜராத், மகாராஷ்டிரா ஆகிய மாநிலங்களின் வழியாகச் செல்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686785
உள்துறை அமைச்சகம்
சர்வதேச எழுத்தறிவு நாளில் மத்திய உள்துறை அமைச்சர் திரு அமித் ஷா நாட்டு மக்களுக்கு வாழ்த்து
மத்திய உள்துறை அமைச்சர் திரு அமித் ஷா, இன்று சர்வதேச எழுத்தறிவு நாளை முன்னிட்டு நாட்டு மக்களுக்கு வாழ்த்து தெரிவித்துள்ளார். அவர் பகிர்ந்துள்ள ட்விட்டர் பதிவில், `தொலை நோக்கு பார்வையுள்ள பிரதமர் திரு நரேந்திர மோடி தலைமையிலான நமது அரசு, குழந்தைகளுக்கு அதிகாரம் அளிப்பதற்கும், `அனைவருக்கும் கல்வி’ என்ற இயக்கத்தின் கீழ் தேசிய கல்விக் கொள்கை, பெண் குழந்தைகளைக் காப்போம் - பெண் குழந்தைகளுக்கு கல்வி அளிப்போம், அனைவருக்கு கல்வி போன்ற சீர்திருத்தங்களுக்காகவும் அயராது உழைத்து வருகிறது’ என்று கூறியுள்ளார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே
படிக்கவும் https://pib.gov.in/PressReleasePage.aspx?PRID=1652238
(
நிலக்கரி அமைச்சகம்
ஜூன் 2022-ல் நிலக்கரி உற்பத்தி 32.57% அதிகரித்து 67.59 மில்லியன் டன்னாக இருந்தது
ஜூன் 2022-ல் நிலக்கரி உற்பத்தி 32.57% அதிகரித்து 67.59 மில்லியன் டன்னாக இருந்தது. இது கடந்த 2021-ம் ஆண்டு ஜூன் மாதம் 50.98 மில்லியன் டன்னாக இருந்தது. முன்னணியில் உள்ள 37 நிலக்கரி சுரங்கங்களில் 22 சுரங்கங்கள் 100 சதவீத உற்பத்தியை எட்டியது. மற்ற 9 சுரங்கங்கள் 80 சதவீதம் முதல் 100 சதவீதத்திற்குள் உற்பத்தியை மேற்கொண்டது.
அதே நேரத்தில் நிலக்கரி விநியோகம் ஜூன் 2022-ல் 20.69 சதவீதம் அதிகரித்து 75.46 மில்லியன் டன் அளவிற்கு செய்யப்பட்டது. கடந்த 2021-ஆம் ஆண்டு ஜூன் மாதம் 62.53 மில்லியன் டன் அளவிற்கு செய்யப்பட்டிருந்தது. கடந்த ஜூன் மாதத்தில் நிலக்கரியை அடிப்படையாக கொண்ட மின் உற்பத்தி 26.58 சதவீதம் அதிகரித்தது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1839575
பெட்ரோலியம் மற்றம் இயற்கை எரிவாயு அமைச்சகம்
திரு.தர்மேந்திர பிரதான் யு.எஸ்.ஐ.எஸ்.பி.எஃப் -3 வது வருடாந்திர தலைமைத்துவ உச்சி மாநாட்டில் உரையாற்றுகிறார்; தற்சார்பு இந்தியா பிரச்சாரத்தில் பங்கெடுக்க அமெரிக்க நிறுவனங்களுக்கு அழைப்பு
மத்திய பெட்ரோலியம் மற்றும் இயற்கை எரிவாயு, உருக்குத்துறை அமைச்சர் திரு.தர்மேந்திர பிரதான் "புதிய சவால்களை வழிநடத்துதல்" என்ற தலைப்பில் அமெரிக்க-இந்திய முக்கிய செயல்திட்ட பங்குதாரர் மன்ற  3 வது வருடாந்திர தலைமைத்துவ உச்சி மாநாட்டில் இன்று பங்கேற்றார்.
உலகப் பொருளாதாரத்தில் முன் எப்போதும் இல்லாத வகையில் கோவிட் -19 நோய் தொற்றின் தாக்கம் மற்றும் அதன் விளைவாக எரிசக்தி தேவை சுருக்கம் குறித்து மத்திய அமைச்சர் திரு.பிரதான் உரையாற்றினார். இந்தியாவில் பொருளாதார செயல்பாடுகள் படிப்படியாக அதிகரிப்பதன் மூலம், எரிசக்தி நுகர்வு விரைவில் கோவிட் நோய் தொற்றுக்கு முன்பிருந்த நிலைகளை எட்டும் என்று எதிர்பார்க்கப்படுவதாக அவர் மேலும் கூறினார்.
தற்சார்பு இந்தியா பிரச்சாரம் குறித்து பேசிய திரு.பிரதான், பிரதமர் திரு.மோடியின் தலைமையில் தொடங்கப்பட்ட பிரச்சாரம் ஒரு தற்சார்பு கொண்ட இந்தியாவை உருவாக்க அழைக்கிறது, என்றார். கோவிட் -19 சவால்களை ஒரு வாய்ப்பாக மாற்றவும், உள்நாட்டு உற்பத்தி மற்றும் நுகர்வு ஆகியவற்றை உலகளாவிய விநியோகச் சங்கிலிகள் தொடர்புடன் இணைக்கவும், 21 ஆம் நூற்றாண்டின் உலகளாவிய உற்பத்தி மையமாக இந்தியாவை மாற்றுவதை நோக்கமாகவும் கொண்டுள்ளது என்றும் மத்திய அமைச்சர் திரு.பிரதான் எடுத்துரைத்தார், .
மேலும் விவரங்களுக்கு: https://pib.gov.in/PressReleseDetail.aspx?PRID=1650770
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பளப் பட்டியல் அறிக்கை - ஒரு முறையான வேலைவாய்ப்பு பார்வை
மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம் செப்டம்பர், 2017 முதல் ஜூலை, 2023 வரையிலான காலக்கட்டத்தில் நாட்டின் வேலைவாய்ப்பு கண்ணோட்டம் குறித்த செய்திக் குறிப்பை வெளியிட்டுள்ளது.
ஒரு விரிவான குறிப்பு PDF வடிவத்தில் இணைக்கப்பட்டுள்ளது.
பிரதமர் அலுவலகம்
டென்மார்க்கின் பிரதமராக மீண்டும் தேர்ந்தெடுக்கப்பட்டுள்ள திருமிகு மெட்டே ஃப்ரெடரிக்சனுக்கு பிரதமர் வாழ்த்து
டென்மார்க்கின் பிரதமராக மீண்டும் தேர்ந்தெடுக்கப்பட்டுள்ள திருமிகு மெட்டே ஃப்ரெடரிக்சனுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“டென்மார்க்கின் பிரதமராக மீண்டும் தேர்ந்தெடுக்கப்பட்டுள்ள திருமிகு மெட்டே ஃப்ரெடரிக்சனுக்கு அன்பான வாழ்த்துக்கள். இந்தியா – டென்மார்க் பசுமை உத்திபூர்வ கூட்டாண்மையை வலுப்படுத்துவதில் நமது ஒத்துழைப்பு தொடரும் என நான் எதிர்பார்க்கிறேன் @Statsmin”.
எரிசக்தி அமைச்சகம்
‘மின் எரிபொருளுக்கு’ மாறும் பிரச்சாரத்தை தொடங்கினார் மத்திய போக்குவரத்து அமைச்சர் திரு. நிதின் கட்கரி
மின்சார வாகனம், பேட்டரியை ரீசார்ஜ் செய்வதற்கான கட்டமைப்பு, மின் அடுப்புகள் மூலம் சமையல் செய்வது போன்றவற்றின் பயன்கள் குறித்து விழிப்புணர்வை ஏற்படுத்த ‘மின்சாரத்துக்கு மாறுவோம்’ பிரச்சாரத்தை, மத்திய மின்துறை இணையமைச்சர் திரு.ஆர்.கே.சிங் முன்னிலையில், மத்திய சாலை போக்குவரத்து மற்றும் நெடுங்சாலைத்துறை அமைச்சர் திரு. நிதின் கட்கரி தொடங்கி வைத்தார்.
அப்போது அவர் கூறியதாவது:
பெட்ரோலிய எரிபொருள் இறக்குமதி செலவு ரூ.8 லட்சம் கோடியாக உள்ளது. இதற்கு மாற்று, மின்சார எரிபொருள். வழக்கமான எரிபொருளுடன் ஒப்பிடுகையில் மின்சார எரி பொருள் விலை மலிவானது. காற்று மாசும் குறைகிறது.
மின்சாரம் உள்நாட்டில் தயார் செய்யப்படுகிறது.
பொது போக்குவரத்தை மின்மயமாக்குவது மலிவானது மட்டும் அல்ல, சுற்றுச்சூழலுக்கும் ஏற்றது. வேளாண் கழிவில் இருந்து பசுமை மின்சாரம் உற்பத்தி செய்வதை மின்துறை அமைச்சகம் ஊக்குவிக்க வேண்டும்.
இதன் மூலம் நாடு முழுவதும் உள்ள விவசாயிகள் பயனடைவர்.
வரும் ஆண்டுகளில் பெட்ரோலியப் பொருட்கள் இறக்குமதியை குறைப்பதற்கு, சுத்தமான எரிசக்திக்கு மாற ‘மின்சாரத்துக்கு மாறுவோம்’ பிரச்சாரம் முக்கியமான முயற்சி.
இந்த பிரச்சாரம் மின்சார வாகனங்கள் துறைக்கு நம்பிக்கையை அதிகரிக்கும்.
இவ்வாறு அமைச்சர் திரு. நிதின் கட்கரி பேசினார்.
மத்திய அமைச்சர் திரு. ஆர்.கே.சிங் பேசுகையில், ‘‘குறைந்த கார்பன் பொருளாதாரத்தை நோக்கி செல்லும் எரிசக்தி மாற்றத்தை நிறைவேற்றுவதில் இந்த பிரச்சாரத்தை தீவிரப்படுத்த வேண்டும். அப்போதுதான் பருநிலை மாற்ற பாதிப்பில் இருந்து நமது பூமியை பாதுகாக்க முடியும்’’ என்றார்.
இந்நிகழ்ச்சியில் மின் எரிபொருளுக்கு மாறும் லோகோ வெளியிடப்பட்டது. விழிப்புணர்வு வீடியோவும் வெளியிடப்பட்டது. மின்சார பேருந்து, கார்கள், இரு சக்கர வாகனங்கள் குறித்த கண்காட்சியும் நடத்தப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699386
-----
(Visitor Counter : 257
பிரதமர் அலுவலகம்
20-வது ஆசியான்-இந்தியா உச்சி மாநாட்டில் பிரதமர் ஆற்றிய உரையின் தமிழாக்கம்
மேதகு அதிபர் ஜோகோ விடோடோ அவர்களே,
மேதகு தலைவர்களே,
வணக்கம்
நமது கூட்டாண்மை அதன் நான்காவது தசாப்தத்தில் நுழைகிறது.
இந்த வகையில், இந்தியா-ஆசியான் உச்சி மாநாட்டுக்கு இணைத் தலைமை தாங்குவது எனக்கு மிகுந்த மகிழ்ச்சியை அளிக்கிறது.
இந்த உச்சிமாநாட்டை சிறப்பாக ஏற்பாடு செய்ததற்காக, அதிபர் விடோடோவுக்கு எனது மனமார்ந்த வாழ்த்துக்களையும், நன்றியையும் தெரிவித்துக் கொள்கிறேன்.
ஆசியான் குழுவின் திறமையான தலைமைக்கும் எனது வாழ்த்துகளைத் தெரிவித்துக் கொள்கிறேன்.
அண்மையில் பதவியேற்றுள்ள கம்போடியாவின் பிரதமர் மேதகு ஹுன் மானெட் அவர்களுக்கு எனது மனமார்ந்த வாழ்த்துகளைத் தெரிவித்துக் கொள்கிறேன்.
இக்கூட்டத்தில் பார்வையாளராக கலந்து கொண்டுள்ள கிழக்கு தைமூர் நாட்டின் பிரதமர் மேதகு சனானா குஸ்மாவோவையும் நான் வரவேற்கிறேன்.
மேதகு தலைவர்களே,
நமது வரலாறும், புவியியலும் இந்தியாவையும் ஆசியான் அமைப்பையும் இணைக்கின்றன.
பகிரப்பட்ட விழுமியங்கள், பிராந்திய ஒற்றுமையுடன்,
அமைதி, செழிப்பு மற்றும் ஒரு பன்முக உலகில் பகிரப்பட்ட நம்பிக்கை ஆகியவையும் நம்மை ஒன்றிணைக்கின்றன.
ஆசியான், இந்தியாவின் கிழக்கு நோக்கிய கொள்கையின் மையத் தூணாக உள்ளது.
ஆசியான் மையப்படுத்தல் மற்றும் இந்தோ-பசிபிக் குறித்த ஆசியான் கண்ணோட்டத்தை இந்தியா முழுமையாக ஆதரிக்கிறது.
இந்தியாவின் இந்தோ-பசிபிக் முன்முயற்சியில் ஆசியான் முக்கிய இடத்தை வகிக்கிறது.
கடந்த ஆண்டு, நாம் இந்தியா-ஆசியான் நட்புறவு ஆண்டைக் கொண்டாடினோம், மேலும் நமது உறவை ஒரு 'விரிவான உத்திபூர்வ கூட்டாண்மைக்கு' உயர்த்தினோம்.
மேதகு தலைவர்களே,
இன்று, உலகளாவிய நிச்சயமற்ற சூழலில் கூட, நமது பரஸ்பர ஒத்துழைப்பில் ஒவ்வொரு துறையிலும் தொடர்ச்சியான முன்னேற்றம் உள்ளது.
இது நமது உறவின் வலிமை மற்றும் மீள்திறனுக்கு ஒரு சான்றாகும்.
இந்த ஆண்டு ஆசியான் உச்சிமாநாட்டின் கருப்பொருள் 'ஆசியான் விஷயங்கள்: வளர்ச்சியின் மையம்' என்பதாகும்.
ஆசியான் முக்கியமானது, ஏனென்றால் இங்கு அனைவரின் குரலும் கேட்கப்படுகிறது, ஆசியான் வளர்ச்சியின் மையமாக உள்ளது, ஏனெனில் ஆசியான் பிராந்தியம் உலகளாவிய வளர்ச்சியில் முக்கியப் பங்கு வகிக்கிறது.
'வசுதைவ குடும்பகம்' - 'ஒரே பூமி, ஒரே குடும்பம், ஒரே எதிர்காலம்', இந்த உணர்வுதான் இந்தியாவின் ஜி-20 தலைமைத்துவத்தின் கருப்பொருளாகும்.
மேதகு தலைவர்களே,
21-ம் நூற்றாண்டு ஆசியாவின் நூற்றாண்டு. இது நமது நூற்றாண்டு.
இதற்காக, கொரோனாவுக்கு பிந்தைய உலக ஒழுங்கையும், மனித நலனுக்கான அனைவரின் முயற்சிகளையும் உருவாக்க வேண்டியது அவசியம் ஆகும்.
சுதந்திரமான மற்றும் வெளிப்படையான இந்தோ-பசிபிக் முன்னேற்றம், உலகளாவிய தெற்கின் குரலை உயர்த்துவது ஆகியவை அனைவரின் பொதுவான நலனுக்கும் உகந்ததாகும்.
இன்றைய விவாதங்கள் இந்தியா மற்றும் ஆசியான் பிராந்தியத்தின் எதிர்காலத்தை வலுப்படுத்துவதற்கான புதிய தீர்மானங்களுக்கு வழிவகுக்கும் என்று நான் நம்புகிறேன்.
சிங்கப்பூர் நாட்டின் ஒருங்கிணைப்பாளர், வரவிருக்கும் தலைமை பொறுப்பு ஏற்கவிருக்கும் தலைவர் லாவோ பி.டி.ஆர், மற்றும் உங்கள் அனைவருடனும், தோளோடு தோள் நின்று பணியாற்ற இந்தியா உறுதிபூண்டுள்ளது.
நன்றி.
பொறுப்புத் துறப்பு: இது பிரதமர் உரையின் தோராயமான மொழிபெயர்ப்பாகும். மூல உரை இந்தியில் நிகழ்த்தப்பட்டது.